Pasoš SFR Jugoslavije
Pasoš SFR Jugoslavije je bio važeća međunarodna putna isprava za državljane Socijalističke Federativne Republike Jugoslavije i koristio se u međunarodnim putovanjima. Pasoš socijalističke Jugoslavije opisan je kao visoko cenjen na međunarodnom nivou. Shodno tome, mnogi državljani SFRJ mogli su da imigriraju u zapadne države tokom "hladnog rata" i imali su mogućnost da pronađu posao u zapadnoevropskim firmama. Takođe, ovaj pasoš je opisan kao "jedan od najpogodnijih u svetu", zato što je bio jedan od retkih pasoša sa kojima su državljani SFR Jugoslavije mogli putovati slobodno i na istok i na zapad "tokom hladnog rata".

U jugoslovenskom federalnom sistemu, svaka republika je imala svoj registar građana, i izdavala je donekle različit ispisan pasoš. Posebno, jugoslovenski pasoši izdati u SR Makedoniji bili su ispisani na makedonskom i engleskom jeziku, a ne na srpskohrvatskom jeziku; pasoši izdati u SR Sloveniji bili su ispisani na slovenačkom i engleskom; pasoši izdati u SAP Кosovu bili su ispisani na srpskohrvatskom, albanskom i engleskom jeziku.

Galerija

Vidi još 
 Pasoš Srbije
 Pasoš Crne Gore
 Pasoš Bosne i Hercegovine
 Pasoš Hrvatske
 Pasoš Severne Makedonije
 Pasoš Slovenije

Izvori 

Socijalistička Federativna Republika Jugoslavija
Jugoslavija